Steinan studentby er mindre sentrumsnært enn de andre studentbyene og har dessuten færre bussforbindelser. Campus Dragvoll ligger imidlertid bare 2 km unna, og det er kort vei til det populære turterrenget i den skogslendte Strindamarka. En Bunnpris-butikk ligger nærmest vegg i vegg med studentbyen, og 1 km i retning sentrum ligger Nardocenteret der det blant annet finnes legekontor, apotek, restaurant, frisørsalong, bakeri, kiosk og en Coop Mega-butikk.